Document ID: 31999R2135

ΚΑΝΟΝΙΣΜΟΣ (ΕΚ) αριθ. 2135/1999 ΤΗΣ ΕΠΙΤΡΟΠΗΣ
της 7ης Οκτωβρίου 1999
σχετικά με τη διακοπή της αλιείας της κοινής γλώσσας από σκάφη που φέρουν σημαία Ιρλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας:
(1) ότι ο κανονισμός (ΕΚ) αριθ. 48/1999 του Συμβουλίου, της 18ης Δεκεμβρίου 1998, περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπομένων αλιευμάτων (TAC) για το 1999 καθώς και ορισμένων όρων υπό τους οποίους είναι δυνατόν να αλιεύονται(3), προβλέπει ποσοστώσεις κοινής γλώσσας για το 1999·
(2) ότι, προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων από τα αποθέματα που υπόκειται σε ποσοστώσεις, είναι ανάγκη να ορίσει η Επιτροπή την ημερομηνία μέχρι την οποία οι ποσότητες, τις οποίες αλιεύουν σκάφη που φέρουν τη σημαία του κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί·
(3) ότι, σύμφωνα με τις πληροφορίες που διαβιβάστηκαν στην Επιτροπή, τα αλιεύματα κοινής γλώσσας στα ύδατα της υποδιαίρεσης CIEM VII f,g από σκάφη που φέρουν ιρλανδική σημαία ή είναι νηολογημένα στην Ιρλανδία έφθασαν στο όριο των ποσοστώσεων που χορηγήθηκαν για το 1999· ότι η Ιρλανδία απαγόρευσε την αλιεία του αποθέματος αυτού από τις 19 Σεπτεμβρίου 1999· ότι, κατά συνέπεια, είναι σκόπιμο να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα κοινής γλώσσας στα ύδατα της υποδιαίρεσης CIEM VII f,g από σκάφη που φέρουν ιρλανδική σημαία ή είναι νηολογημένα στην Ιρλανδία θεωρούνται ότι έχουν εξαντλήσει την ποσόστωση που έχει χορηγηθεί στην Ιρλανδία για το 1999·
Απαγορεύεται η αλιεία κοινής γλώσσας στα ύδατα της υποδιαίρεσης CIEM VII f,g από σκάφη που φέρουν ιρλανδική σημαία ή είναι νηολογημένα στην Ιρλανδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 19 Σεπτεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 1999.

Labels: 8
6